
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Γ2/5445 (1) 


Συγκρότηση και λειτουργία τμημάτων Πρόσθετης Διδα¬ 
κτικής Στήριξης (Π.Δ.Σ.) και Ενισχυτικής Διδασκαλίας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 27 του Ν. 1304/1982 «Για 
την επιστημονική, παιδαγωγική καθοδήγηση και διοίκηση 
στη Γενική και Τεχνική-Επαγγελματική Εκπαίδευση και 
άλλες διατάξεις». 

β) Τις διατάξεις της παραγράφου 3 της περίπτωσης Δ 
του άρθρου 11 του Ν. 1566/85, όπως τροποποιήθηκαν α¬ 
πό το άρθρο 6 παραγρ. 6 του Ν. 2043/1992 (ΦΕΚ 
79/18.5.92, τ. Α') «Εποπτεία και διοίκηση Πρωτοβάθμιας 
και Δευτεροβάθμιας Εκπαίδευσης και άλλες διατάξεις». 

γ) Τις διατάξεις της παραγρ. 10 του άρθρου 1 του Ν. 
2525/97 «Ενιαίο Λύκειο, Πρόσβαση των αποφοίτων του 
στην Τριτοβάθμια εκπαίδευση, αξιολόγηση του εκπαιδευ¬ 
τικού έργου και άλλες διατάξεις». 

δ) Το εδάφιο 10 του άρθρου 5 του Ν. 2621/98 (ΦΕΚ 
ΑΊ 36/23.6.98) με το οποίο δίνεται η δυνατότητα τροπο¬ 
ποίησης της αμοιβής που αφορά όσους συμμετέχουν 
στην Πρόσθετη Διδακτική Στήριξη. 

ε) Την κοινή απόφαση των Υπουργών Οικονομικών και 
Εθνικής Παιδείας και Θρησκευμάτων για τη «Σύσταση Ει¬ 
δικού Λογαριασμού στο Υπουργείο Εθνικής Παιδείας και 
Θρησκευμάτων» με αριθμό ΚΑ/680/22.8.96 (ΦΕΚ 826 Β'). 

στ) Την αριθμ. 1107147/1239/0006Α/4.10.96 (ΦΕΚ 
922/Β/7.10.96) απόφαση του Πρωθυπουργού και του Υ¬ 
πουργού Οικονομικών «Ανάθεση αρμοδιοτήτων του Υ¬ 
πουργού Οικονομικών στους Υφυπουργούς Οικονομικών». 


ζ) Τις διατάξεις του άρθρου 29α του Ν. 1558/86, όπως 
προστέθηκαν με το άρθρο 27 του Ν. 2081/92 και τροπο¬ 
ποιήθηκαν από το άρθρο 1 παρ. 2 περίπτωση α του Ν. 
2469/1997. 

η) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, δεδομένου ότι το έργο έχει προωθηθεί 
για χρηματοδότηση από το Επιχειρησιακό Πρόγραμμα 
Εκπαίδευσης και Αρχικής Επαγγελματικής Κατάρτισης 
του Β' Πλαισίου Στήριξης, αποφασίζουμε: 

Άρθρο 1 

Συγκρότηση και λειτουργία τμημάτων Ενισχυτικής διδα¬ 
σκαλίας (Πρόσθετης Διδακτικής Στήριξης - Π.Δ.Σ.) 

1. Η λειτουργία των τμημάτων Πρόσθετης Διδακτικής 
Στήριξης (Π.Δ.Σ.) αρχίζει για την Α' και Β' τάξη Λυκείου 
κατά το τρέχον σχολικό έτος (1998-1999) από την 1 έως 
τη 10 Οκτωβρίου και θα λήξει την παραμονή της γραπτής 
προαγωγικής ή απολυτήριας εξέτασης του κάθε μαθήμα¬ 
τος. Την επόμενη σχολική χρονιά στις ίδιες ημερομηνίες 
πραγματοποιείται ΠΔΣ και στην Γ τάξη Λυκείου. 

Τα μαθήματα για την Α', Β' και Γ τάξη Ενιαίου Λυκείου 
καθώς και για τα Λύκεια της Σιβιτανιδείου Σχολής, στα ο¬ 
ποία θα μπορεί να πραγματοποιείται πρόσθετη διδακτική 
βοήθεια είναι: 

Αρχαία Ελληνικά 

Νέα Ελληνικά 

Μαθηματικά 

Φυσική 

Χημεία 

Ξένες Γλώσσες 

2. α) Κάθε τμήμα πρόσθετης διδακτικής στήριξης συ¬ 
γκροτείται από 5 έως 10 μαθητές. Σε περίπτωση διακοπής 
της φοίτησης ορισμένου αριθμού μαθητών μπορεί να γί¬ 
νει συγχώνευση των τμημάτων. 

β) Τατμήματα ΠΔΣ μπορεί να παρακολουθούν μέχρι το 
25% των μαθητώντης Α' και Β'τάξης κάθε Λυκείου ανά μά¬ 
θημα. Ειδικά για τα Εσπερινά και τα Εκκλησιαστικά Λύ¬ 
κεια, τα πρώην ΤΕΛ, το ποσοστό αυτό μπορεί να φτάσει 
ως το 50%. Οι μαθητές επιλέγονται από τον οικείο Σύλλο¬ 
γο Διδασκόντων. 

γ) Σε σχολεία όπου υπάρχει ανάγκη παρακολούθησης 
περισσότερων μαθητών από το 25% για ένα από τα μαθή¬ 
ματα της παραγράφου 1 και λιγότερων για τα υπόλοιπα, 
το ηοσοστό συμμετοχής στο μάθημα αυτό μπορεί να 
προσαυξάνεται κατά το ελλείπον ποσοστό συμμετοχής 
των μαθητών στα άλλα. 

δ) Οι ποσοστώσεις του εδαφίου β της παρούσας παρα¬ 
γράφου δεν εφαρμόζονται στα Λύκεια παραμεθόριων και 
νησιωτικών περιοχών, όπως και στα Λύκεια με ειδικές α¬ 
νάγκες (κωφών), όπου μπορούν να παρακολουθούν τμή¬ 
ματα διδακτικής στήριξης ως και το 100% των μαθητών. 
Στα παραπάνω Λύκεια και εφόσον οι συνθήκες το επιβάλ¬ 
λουν, μπορεί να σχηματίζονται τμήματα με λιγότερους 
μαθητές, μετά από αιτιολογημένη απόφαση του αρμόδι¬ 
ου Προϊσταμένου Διεύθυνσης, ύστερα από εισήγηση του 
οικείου Συντονιστή. 

Με όμοια απόφαση μπορεί να σχηματίζονται τμήματα 
με λιγότερους των πέντε μαθητών και να μην εφαρμόζο¬ 
νται οι ποσοστώσεις του εδαφίου β' και σε άλλες εξαιρε¬ 
τικές περιστάσεις, προκειμένου για απομακρυσμένα από 
αστικά κέντρα ή ιδιαίτερα απομονωμένα σχολεία». 

3. Στα τμήματα αυτά, έχουν προτεραιότητα συμμετο¬ 
χής οι μαθητές που παρουσιάζουν μαθησιακά κενά στα 
προαναφερόμενα μαθήματα. Επίσης, μπορούν να γίνουν 
δεκτοί, για μεταβατικό χρονικό διάστημα, και μαθητές οι 
οποίοι απούσιασαν για ικανό χρόνο από τα συγκεκριμένα 
μαθήματα που διδάσκονται στο Π.Δ.Σ. 

Άρθρο 2 

Οργάνωση του ΠΔΣ 

1. α) Προγράμματα ΠΔΣ λειτουργούν σε κάθε Λύκειο, 
με απόφαση του οικείου Προϊστάμενου Διεύθυνσης Δευ¬ 
τεροβάθμιας Εκπαίδευσης. Με απόφαση του ίδιου μπορεί 
να λειτουργεί κοινό Πρόγραμμα ΠΔΣ για περισσότερα λύ¬ 
κεια της ίδιας ή και γειτονικών πόλεων ή κωμοπόλεων. 

β) Η εγγραφή των μαθητών στα τμήματα ΠΔΣ είναι προ¬ 
αιρετική. Γιατους φοιτώντες στα τμήματα αυτά, ισχύουν 
οι κανονισμοί λειτουργίας του σχολείου τους. 

2. Κάθε μάθημα του προγράμματος πρόσθετης διδα¬ 
κτικής στήριξης διδάσκεται από δύο έως τέσσερις ώρες 
εβδομαδιαίως. Η διδακτική ώρα είναι διάρκειας 45 λε¬ 
πτών και η συνολική διάρκεια του προγράμματος πρό¬ 
σθετης διδακτικής στήριξης εξαρτάται από τις τοπικές 
συνθήκες. 

3. Οι μαθητές μπορούν να παρακολουθούν μέχρι δώδε¬ 
κα ώρες εβδομαδιαίως προγράματα Π.Δ.Σ. Εάν απουσιά¬ 
σουν αδικαιολόγητα από τα προγράμματα αυτά για πε¬ 
ρισσότερες από πέντε ημέρες θεωρείται ότι διέκοψαν τη 
φοίτησή τους και αποκλείονται από τη συνέχεια. 

4. Ο ακριβής προγραμματισμός των μαθημάτων γίνεται 
από το Συντονιστή. Ο Συντονιστής οφείλει να λαμβάνει υ¬ 
πόψη του τη γνώμη του Συλλόγου ή των Συλλόγων των δι¬ 
δασκόντων των Σχολείων των οποίων οι μαθητές παρακο¬ 
λουθούντο πρόγραμμα. 

5. Τα τμήματα ΠΔΣ λειτουργούν μετά το πέρας του η¬ 
μερησίου προγράμματος, δηλαδή 3 έως 4 ώρες επιπλέον 
την ημέρα ή και τα Σάββατα, ανάλογα με τις τοπικές συν¬ 
θήκες (αίθουσες, συγκοινωνίες κ.λπ.). 

6. Ως αίθουσες διδασκαλίας χρησιμοποιούνται οι αί¬ 
θουσες της ίδιας σχολικής μονάδας ή γειτονικής. Σε πε¬ 
ρίπτωση αδυναμίας εξεύρεσης αιθουσών Γυμναοίων ή 
Λυκείων μπορούν να χρησιμοποιηθούν αίθουσες Δημοτι¬ 
κών Σχολείων ή αίθουσες του Δήμου ή της Νομαρχίας ή 
άλλου φορέα του δημόσιου τομέα, ύστερα από σχετική α¬ 
πόφαση του Προϊσταμένου Διεύθυνσης Β/θμιας Εκπαί¬ 
δευσης, αφού ληφθεί υπόψη η γνώμη του αρμοδίου ή αρ¬ 
μοδίων προϊσταμένων γραφείων των οποίων τα σχολεία 
συμμετέχουν στο πρόγραμμα Π.Δ.Σ. Με την ίδια διαδικα¬ 
σία μπορεί να αποφασίζεται και η ενοικίαση αιθουσών, ε¬ 
άν δεν υπάρχουν διαθέσιμες κατάλληλες αίθουσες του 
δημοσίου τομέα. Σε περίπτωση νομών, όπου δεν υπάρ¬ 
χουν προϊστάμενοι γραφείων εκπαίδευσης, η απόφαση 


λαμβάνεται από τον προϊστάμενο διεύθυνσης Β/βάθμιας 
Εκπαίδευσης, αφού ληφθεί υπόψη η γνώμη των αρμοδίων 
Συντονιστών ΠΔΣ. 

Άρθρο 3 

Όργανα συντονισμού και διεύθυνσης του ΠΔΣ 
Ι.α) Συντονιστής του ΠΔΣ είναι ο Διευθυντής του Λυ¬ 
κείου στο πλαίσιο του οποίου αυτό οργανώνεται. Σε περί¬ 
πτωση λειτουργίας κοινού προγράμματος ΠΔΣ ως Συντο¬ 
νιστής ορίζεται με απόφαση του Προϊσταμένου της Διεύ¬ 
θυνσης Β/βάθμιας Εκπαίδευσης ο Διευθυντής του 
Λυκείου που διαθέτει τους απαραίτητους χώρους για τη 
διεξαγωγή της πρόσθετης διδακτικής στήριξης. Σε περί¬ 
πτωση που δεν υπάρχει Διευθυντής ή δεν αποδέχεται τον 
ορισμό του, Συντονιστής ορίζεται ο Υποδιευθυντής του ί¬ 
διου Λυκείου. Σε περίπτωση που δεν υπάρχει ούτε Υποδι¬ 
ευθυντής ή δεν αποδέχεται και αυτός τον ορισμό του, ή 
σε περίπτωση που κανένα Λύκειο δε διαθέτει τις αναγκαί¬ 
ες αίθουσες και τα μαθήματα διεξάγονται σε άλλο χώρο 
κατά το άρθρο 2παρ. 6 της παρούσας, ως Συντονιστής ο¬ 
ρίζεται εκπαιδευτικός με απόφαση του Προϊσταμένου της 
Διεύθυνσης. 

β) Ο Συντονιστής ορίζει με πράξη του ως αναπληρωτή 
και βοηθό του εκπαιδευτικό μεταξύ αυτών που υπηρετούν 
στις σχολικές μονάδες, των οποίων οι μαθητές συμμετέ¬ 
χουν στο Πρόγραμμα Π.Δ.Σ. 

γ) Αναπληρωτής Συντονιστής μπορεί να είναι και ο Διευ¬ 
θυντής ή ο Υποδιευθυντής ή Καθηγητής των αντίστοιχων, 
προς τα Λύκεια των προγραμμάτων ΠΔΣ, Γυμνασίων. 

2.0 Συντονιστής εξασφαλίζει το συντονισμό, την οργά¬ 
νωση και την διεύθυνση κάθε Προγράμματος ΠΔΣ, με τη 
βοήθεια του αναπληρωτή του. 

3. Ο Συντονιστής έχει ως έργο, ιδίως: 
α) την εύρυθμη λειτουργία και ασκεί εποπτεία στο Πρό¬ 
γραμμα Π.Δ.Σ. 

β) Μεριμνά, μεταξύ άλλων, για την ομαλή εφαρμογή 
των σχεδιασμένων δράσεων, τη συγκέντρωση και την α¬ 
ποστολή των αναγκαίων στοιχείων στην οικεία Διεύθυνση 
ή το Γ ραφείο Δευτεροβάθμιας Εκπαίδευσης και τη γενι¬ 
κότερη επικοινωνία με τους συμμετέχοντες φορείς. 

γ) Υποβάλλει στον Προϊστάμενο της Δ/νσης ή του Γ ρα¬ 
φείου Β/βάθμιας Εκπαίδευσης μηνιαία έκθεση για την 
πρόοδο και λειτουργία του προγράμματος, αφού λάβει υ¬ 
πόψη του τη γνώμη των Προέδρωντων Συλλόγων Γονέων 
και Κηδεμόνων και των Δεκαπενταμελών Συμβουλίων 
των μαθητών, τους οποίους καλεί πριν από τη σύνταξη 
της έκθεσης. Ο Συντονιστής λαμβάνει υπόψη του τις α¬ 
ντικειμενικές δυσκολίες, τις δυνατότητες του συγκεκρι¬ 
μένου Προγράμματος ΠΔΣ και τις ανάγκες των συγκεκρι¬ 
μένων μαθητών. 

Το εκπαιδευτικό μέρος της έκθεσης υποβάλλεται στο 
Γ ραφείο των Σχολικών Συμβούλων. 

4.0 Συντονιστής δεν έχει, καταρχήν, διδακτικά καθήκο¬ 
ντα στα τμήματα του Προγράμματος ΠΔΣ. Με απόφαση 
του Προϊσταμένου Διεύθυνσης ή του Γ ραφείου μπορεί να 
διδάσκει και ο Συντονιστής, όταν υπάρχει αντικειμενική α¬ 
δυναμία εξεύρεσης εκπαιδευτικού προσωπικού. Στην πε¬ 
ρίπτωση αυτή αμείβεται σύμφωνα με τις διατάξειςτου άρ- 
Όρου 6 της παρούσας. 

Άρθρο 4 

Εκπαιδευτικό Προσωπικό ΠΔΣ 
1. α) Στα Προγράμματα Π.Δ.Σ. διδάσκουν καθηγητές 
των σχολείων στο πλαίσιο των οποίων οργανώνονται αυ¬ 
τά ή καθηγητές άλλου σχολείου, λυκείου ή γυμνασίου, 
της ίδιας ή και άλλης πόλης, 
β) Στην περίπτωση κατά την οποία το ΠΔΣ λειτουργεί 

στο πλαίσιο ενός μόνο Λυκείου, οι καθηγητές ορίζονται με 
πράξη του οικείου Συλλόγου Διδασκόντων, η οποία απο- 
στέλλεται στον οικείο Προϊστάμενο, για να εκδώσει σχετι¬ 
κή απόφαση. 

γ) Οι καθηγητές που δίδαξαν στην πιλοτική φάση του 
προγράμματος ΠΔΣ και δεν παρουσιάστηκε αποδεδειγ¬ 
μένα κανένα πρόβλημα στη διδασκαλία τους έχουν προ¬ 
τεραιότητα στην ανάληψη ωρών διδασκαλίας. 

δ) Σε περίπτωση λειτουργίας κοινού προγράμματος 
ΠΔΣ ο Προϊστάμενος Διεύθυνσης ή του Γ ραφείου Δευτε¬ 
ροβάθμιας Εκπαίδευσης ορίζει τους καθηγητές, βάσει 
καταλόγου που συντάσει ο ίδιος ύστερα από αίτησή τους 
και εισήγηση των Συλλόγων Διδασκόντων και των άλλων 
φορέων που προβλέπει το παρόν άρθρο, οι οποίες διαβι¬ 
βάζονται στον Προϊστάμενο από το Συντονιστή. Αντίστοι¬ 
χη αίτηση με δήλωση ενδιαφέροντος για συμμετοχή στα 
προγράμματα ΠΔΣ μπορεί να κατατίθεται απευθείας 
στον Προϊστάμενο Διεύθυνσης από εκπαιδευτικούςτωνί¬ 
διων ή και άλλων σχολείων από αυτά που συμμετέχουν 
στο Πρόγραμμα ΠΔΣ. 

2. α) Η αίτηση των ενδιαφερομένων εκπαιδευτικών για 
συμμετοχή στο Πρόγραμμα ΠΔΣ απευθύνεται προς το 
Συντονιστή και γνωστοποιείται στον οικείο Σύλλογο Διδα¬ 
σκόντων. Σε αυτή αναφέρονται ο χρόνος πραγματικής εκ¬ 
παιδευτικής υπηρεσίας, τυχόν μεταπτυχιακοί τίτλοι, η ε¬ 
πιμόρφωση ή αποδεδειγμένη ειδική εμπειρία στο γνωστι¬ 
κό αντικείμενο των μαθημάτων του προγράμματος ΠΔΣ 
και η συγγραφική δράση στο ίδιο αντικείμενο. Οι Σύλλο¬ 
γοι Διδασκόντων των σχολείων, τα οποία συμμετέχουν 
στο ΠΔΣ, εισηγούνται προς το Συντονιστή την επιλογή 
των καθηγητών με τα περισσότερα προσόντα, λαμβάνο- 
ντας υπόψη τους τα παραπάνω στοιχεία. 

β) Σε περίπτωση που δεν υπάρχει σχετική απόφαση ή 
εισήγηση των Συλλόγων Διδασκόντων κατά τα εδάφια β 
και γ της πρώτης παραγράφου του παρόντος άρθρου, οι 
καθηγητές ορίζονται απο τον οικείο Προϊστάμενο Διεύ¬ 
θυνσης ή του Γ ραφείου Δευτεροβάθμιας Εκπαίδευσης ύ¬ 
στερα από σχετική εισήγηση του αρμόδιου Συντονιστή, η 
οποία δίδεται εντός αποκλειστικής προθεσμίας που ορί¬ 
ζεται από τον Προϊστάμενο. 

3. Εισηγήσεις προς το Συντονιστή του προγράμματος 
ΠΔΣ και τους διδάσκοντες σε αυτό, μπορεί σε κάθε περί¬ 
πτωση να υποβάλουν το Δεκαπενταμελές Συμβούλιο και 
οι Σύλλογοι Γονέων και Κηδεμόνων, ύστερα από πρό¬ 
σκληση του Συντονιστή. Οι εισηγήσεις αυτές κοινοποιού¬ 
νται στους Συλλόγους Διδασκόντων και στον Προϊστάμε¬ 
νο Διεύθυνσης. 

4. Εάν δεν υπάρχουν επαρκείς εισηγήσεις ή δηλώσεις 
ενδιαφέροντος καθηγητών για συμμετοχή στα προγράμ¬ 
ματα ΠΔΣ, ο Προϊστάμενος Διεύθυνσης ή Γραφείου ορί¬ 
ζει για την κάλυψη των ωρών διδασκαλίας ωρομίσθιους 
καθηγητές από τους πίνακες αναπληρωτών ή ωρομί¬ 
σθιων εκπαιδευτικών, με βάση τη σειρά εγγραφής στην ε¬ 
πετηρίδα, μέχρ 31.12.1997. Μπορούν, επίσης, να προ- 
σληφθούν - εφόσον εξαντληθεί η επετηρίδα - και Καθη¬ 
γητές που δεν είναι εγγεγραμμένοι στην επετηρίδα, 
εφόσον προσκομίσουν στον Προϊστάμενο Διεύθυνσης ή 
Γ ραφείου τα απαιτούμενα δικαιολογητικά. 

5. Ο αναπληρωτής συντονιστής ΠΔΣ μπορεί να διδά¬ 
σκει στα τμήματα του Προγράμματος ύστερα από άδεια 
του αρμόδιου Προϊσταμένου Δ/νσης ή Γ ραφείου ΔΕ. 

θ.α) Οι ωρομίσθιοι καθηγητές που έχουν προσληφθεί 
για διδασκαλία του ωρολογίου προγράμματος μπορούν 
να διδάξουν ως πέντε ώρες σε Τμήματα ΠΔΣ, μόνον εφό¬ 
σον δεν υπάρχουν αιτήσεις δήλωσης ενδιαφέροντος μο¬ 
νίμων καθηγητών. Σχετικές αιτήσεις μπορούν να υποβά¬ 


λουν και καθηγητές για μαθήματα δεύτερης ανάθεσης, ε¬ 
άν δεν υπάρχει δυνατότητα κάλυψης των προγραμμάτων 
ΠΔΣ από μόνιμους ή ωρομίσθιους καθηγητές. 

β) Εφόσον εξαιρετικές ανάγκες το απαιτούν, ωρομίσθι¬ 
οι καθηγητές οι οποίοι έχουν προσληφθεί για να διδάξουν 
αποκλειστικά σε τμήματα ΠΔΣ μπορούν, μετά από ειδικά 
αιτιολογημένη απόφαση του αρμόδιου Προϊσταμένου Δι¬ 
εύθυνσης και εισήγηση του οικείου Συντονιστή ΠΔΣ, να δι¬ 
δάσκουν ως δέκα ώρες εβδμαδιαίως στα Τμήματα αυτά. 
Σε σχολεία που απέχουν πέραν των 25 χιλιομέτρων από 
την έδρα της οικείας Διεύθυνσης ή Γ ραφείου Εκπαίδευ¬ 
σης οι ωρομίσθιοι που προσλαμβάνονται κατά τα ανωτέ¬ 
ρω μπορούν να διδάσκουν έως 15 ώρες εβδομαδιαίως. 

7. Οι ώρες διδασκαλίας στα Τμήματα ΠΔΣ δε συνυπο¬ 
λογίζονται στις υπερωριακές ώρες που, κατά τις κείμενες 
διατάξεις, μπορούν να διδάσκουν οι Καθηγητές δευτερο¬ 
βάθμιας εκπαίδευσης. 

8. Δικαίωμα διδασκαλίας στα Τ μήματα ΠΔΣ έχουν, μετά 
από αίτησή τους, και οι καθηγητές που είναι αποσπασμέ- 
νοι στα Γ ραφεία και στις Διευθύνσεις Δευτεροβάθμιας 
Εκπαίδευσης. 

Άρθρο 5 

Θέματα διδασκαλίας και παρακολούθησης 

1. Κάθε καθηγητής μπορεί να διδάσκει σε Τ μήματα ΠΔΣ 
μέχρι και 5 ώρες εβδομαδιαίως. Ο καθηγητής του τμήμα¬ 
τος δεν επιτρέπεται να διδάσκει τους ίδιους μαθητές, 
τους οποίους διδάσκει στο πλαίσιο του τακτικού ωρολο¬ 
γίου προγράμματος, εκτός εάν υπάρχει αντικειμενική α¬ 
δυναμία κάλυψης του προγράμματος ΠΔΣ από άλλον εκ¬ 
παιδευτικό σε παραμεθόριες νησιωτικές περιοχές, η ο¬ 
ποία διαπιστώνεται με αιτιολογημένη και τεκμηριωμένη 
απόφαση του Συντονιστή. 

2. Οι καθηγητές που αναλαμβάνουν Τ μήματα ΠΔΣ υπο- 
χρεούνται να συντάξουν ατομικό πρόγραμμα εργασίας 
για κάθε μαθητή ευθύνης τους, που περιλαμβάνει τους 
εκπαιδευτικούς στόχους στους οποίους θα επικεντρωθεί 
η διδασκαλία. Το πρόγραμμα αυτό λαμβάνει υπόψη τις α¬ 
νάγκες των μαθητών και διαμορφώνεται σε συνεργασία 
με τον καθηγητή της τάξης από την οποία προέρχεται ο 
μαθητής. 

3. Ο Συντονιστής παρακολουθεί την απόδοση των μα¬ 
θητών, φροντίζει να επιλύει τα αναφυόμενα προβλήματα 
και συνεργάζεται με τους Σχολικούς Συμβούλους. Υπο¬ 
χρεώνεται επίσης να διοργανώσει δύο τουλάχιστον ενη¬ 
μερωτικές συναντήσεις για τα Προγράμματα Π.Δ.Σ. την 
πρώτη πριν την έναρξη της Π.Δ.Σ. και τη δεύτερη μετά τις 
διακοπές των Χριτουγέννων. Στις συναντήσεις συμμετέ¬ 
χουν οι οικείοι Σχολικοί Σύμβουλοι, εκπρόσωποι των οι¬ 
κείων Συλλόγων Διδασκόντων και των συλλόγων Γ ονέων 
και Κηδεμόνων. 

4. Οι οικείοι Σχολικοί Σύμβουλοι έχουν την ευθύνη της 
καθοδήγησης, της συμβουλευτικής υποστήριξης και την 
επιστημονική, παιδαγωγική και διδακτική εποπτεία της 
λειτουργίας των τμημάτων Π.Δ.Σ. Επισκέπτονται τις σχο¬ 
λικές μονάδες, παρακολουθούντο μάθημα, συζητούν με 
τους μαθητές, συνεργάζονται με τους διδάσκοντες, το 
Συντονιστή του Προγράμματος και το Διευθυντή του Σχο¬ 
λείου. Επιλύουν πιθανά αναφυόμενα προβλήματα και 
λαμβάνουν όλα τα ενδεικνυόμενα μέτρα για την επιτυχία 
του προγράμματος. Συντάσσουν και αποστέλλουν το μη¬ 
νιαίο δελτίο μετιςπαρατηρήσειςτους στο Γ ραφείο Πρό¬ 
σθετης Διδακτικής Στήριξης και Ενισχυτικής Διδασκαλίας 
της Διεύθυνσης Σπουδών Δ.Ε. 

5. Οι Σχολικοί Σύμβουλοι στην αρχή κάθε σχολικής χρο¬ 
νιάς οργανώνουν ημερίδα ή διημερίδα, με τη γραμματει- 

ακή υποστήριξη της Δ/νσης ή των Γραφείων, στις οποίες 
καλούνται να συμμετάσχουν οι διδάσκοντες στο πρό¬ 
γραμμα Π.Δ.Σ., οι Συντονιστές και οι αναπληρωτές τους. 

Οι επιμμορφούμενοι λαμβάνουν οδοιπορικά έξοδα, 
σύμφωνα με τις κείμενες διατάξεις. Οι επιμορφωτές δι¬ 
καιούνται αμοιβή για κάθε ώρα επιμόρφωσης, σύμφωνα 
με την Κ.Υ.Α. 2037283/4115/0022 (ΦΕΚ545/τ.Β'/22.6.95). 

Στις εισηγήσεις των ημερίδων επισημαίνονται οι ιδιαιτε¬ 
ρότητες της Π.Δ.Σ. με παραμέτρους την εξατομικευμένη 
διδασκαλία, την αναγκαία γνώση των ατομικών χαρακτη¬ 
ριστικών (κοινωνικών, ψυχολογικών, εφηβικών, οικογενει¬ 
ακών, οικονομικών και κοινωνικών), ώστε η διδασκαλία να 
έχει τα αναμενόμενα αποτελέσματα. 

Μια δεύτερη ημερίδαή διημερίδα πραγματοποιείται με¬ 
τά τις διακοπές των Χριστουγέννων και του νέου έτους, 
στις οποίες θα κληθούν να συμμετάσχουν ως εισηγητές 
και οι διδάσκοντες στο πρόγραμμα, ώστε να καταθέσουν 
τις εμπειρίες τους. 

6. Μετά το πέρας των ημερίδων οι Σχολικοί Σύμβουλοι 
συντάσσουν έκθεση καταγράφοντας τις αδυναμίες, τα πι¬ 
θανά προβλήματα και τις ενδεχόμενες προτάσεις τους 
για την Π.Δ.Σ. και θα τις αποστέλλουν στο Γραφείο Π.Δ.Σ. 
της Δ/νσης Σπουδών Δ.Ε., όπου τα στελέχη του αποδελ- 
τιώνουν κατά είδος τα μνημονευόμενα στις εκθέσεις και 
συγκεντρώνουν τις προτάσεις, τις οποίες θα αξιολογήσει 
η Επιστομονική Επιτροπή, θα λαμβάνονται τα αναγκαία 
μέτρα και θα δίνονται οδηγίες με εγκυκλίους για την απο¬ 
τελεσματικότερη πορεία του έργου. 

7. Οι Σχολικοί Σύμβουλοι και οι Προϊστάμενοι Δ/νσεων 
και Γ ραφείων περιοδεύουν σε τακτά διαστήματα, τουλά¬ 
χιστον μια φορά στις 40 ημέρες, τα λύκεια στα οποία λει¬ 
τουργεί η Π.Δ.Σ. και εποπτεύουν το επιτελούμενο έργο 
(κατάτην επίσκεψή τους υπογράφουν στο ωρολόγιο πρό¬ 
γραμμα που έχει συνταχθεί). 

8. Οι Συντονιστές του προγράμματος Π.Δ.Σ. συντάσ¬ 
σουν μηνιαία έκθεση για την πρόοδο και λειτουργία του 
προγράμματος λαμβάνοντας υπόψη τη γνώμη των Προέ¬ 
δρων των Συλλόγων Γονέων και Κηδεμόνων και των Δε- 
καπενταμελών Συμβουλίων, τους οποίους καλούν πριν α¬ 
πό τη σύνταξη να καταθέσουν και γραπτώς τις απόψεις 
τους και τις εκτιμήσεις τους. 

Η έκθεση περιλαμβάνει δύο μέρη: το εκπαιδευτικό και 
το διοικητικό και υποβάλλεται στους Σχολικούς Συμβού¬ 
λους και τους Προϊσταμένους. 

Στην έκθεση του πρώτου μήνα επισυνάπτονται και αντί¬ 
γραφα των ατομικών προγραμμάτων των διδασκόντων 
καθηγητώντα οποία απευθύνονται στους Σχολικούς Συμ¬ 
βούλους. 

Επίσης, στο εκπαιδευτικό μέρος της έκθεσης μνημο¬ 
νεύεται η φοίτηση και η απόδοση των μαθητών, καθώς και 
η αποδεδειγμένη επικοινωνία του Συντονιστή με τους ε¬ 
μπλεκόμενους φορείς. 

9. α) Η οικονομική διαχείριση του προγράμματος της 
Π.Δ.Σ. γίνεται από το Συντονιστή του λυκείου και τον 
Προϊστάμενο Δ/νσης Δ/θμιας Εκπ/σης. Η συνολική ευθύ¬ 
νη της διαχείρισης ανήκει στον Ειδικό Λογαριασμό του 
Κ.Π.Σ. του ΥΠ.Ε.Π.Θ. 

β) Με την έναρξη του προγράμματος, στο συντονιστή 
κάθε λυκείου αποστέλλεται ως προκαταβολή το ποσό των 
150.000 δρχ. για λειτουργικές και λοιπές δαπάνες, μέσω 
του προϊσταμένου της Δ/νσης. 

10. α) Οι Προϊστάμενοι Διευθύνσεων και Γ ραφείων επο¬ 
πτεύουν το διοικητικό μέρος του προγράμματος των σχο¬ 
λείων της αρμοδιότητάς τους. Σε κάθε περίπτωση οι 
Προϊστάμενοι Διευθύνσεων έχουν τη συνολική οικονομι¬ 
κή και διοικητική ευθύνη σε επίπεδο νομού 


β) Οι Προϊστάμενοι Δ/νσεων και Γ ραφείων μπορεί να ο¬ 
ρίζουν ένα πρόσωπο ως αναπληρωτή βοηθό τους στην ά¬ 
σκηση των καθηκόντων της διαχείρισης των Προγραμμά¬ 
των Διδακτικής Στήριξης. 

Άρθρο 6 

Αμοιβές και κάλυψη δαπανών 

1. α) Το ύψος της ωριαίας αποζημίωσης των διδασκό¬ 
ντων ανέρχεται σε 6.500 δρχ. την ώρα μεικτά. 

β) Για τους ωρομίσθιους καθηγητές που προσλαμβά¬ 
νονται να διδάξουν στο πρόγραμμα το ύψος της ωριαίας 
αποζημίωσης ορίζεται στο ποσό των 4.200 δρχ. μικτά. Ε¬ 
πιπλέον δικαιούνται την αναλογία των δώρων Χριστου¬ 
γέννων και Πάσχα, το Επίδομα Άδειας και την αποζημίω¬ 
ση άδειας. Τα ποσά αυτά προστίθενται στην ωριαία απο¬ 
ζημίωση, η οποία, στο σύνολό της, δεν μπορεί να 
υπερβαίνει τις 6.500 δρχ. 

2. α) Ο Συντονιστής αμείβεται, ανάλογα με τον αριθμό 
των τμημάτων Π.Δ.Σ. που συντονίζει, ως ακολούθως: 

ί) από 1 έως 7τμήματα, με 45.000 δρχ. το μήνα. 

ϋ) από 8 έως 15 τμήματα με 55.000 δρχ. το μήνα. 

ίϋ) από 16 τμήματα και πάνω με 65.000 δρχ. το μήνα. 

β) Ο βοηθός Συντονιστή του άρθρου 3 παρ. 1 εδ. β α¬ 
μείβεται με το 60% της αμοιβής του Συντονιστή. 

3. Οι Προϊστάμενοι Γ ραφείων της Δευτεροβάθμιας Εκ¬ 
παίδευσης, αμείβονται με βάση τις σχολικές μονάδες που 
εποπτεύουν ως εξής: 

ί) Από 1 έως 5 σχολικές μονάδες με το ποσό των 45.000 
δρχ. το μήνα. 

ϋ) Από 6 έως 10 σχολικές μονάδες με το ποσό των 
55.000 δρχ. το μήνα. 

ίϋ) Από 11 σχολικές μονάδες και πάνω με το ποσό των 
65.000 δρχ. το μήνα. 

β) Οι βοηθοί Προϊστάμενων Γ ραφείων αμείβονται με το 
ποσό των 27.000 δρχ. μηνιαίως. 

4. Ο Υπεύθυνος του προγράμματος Π.Δ.Σ. για τα εκ¬ 
κλησιαστικά Λύκεια της χώρας είναι ο προϊστάμενος της 
Διεύθυνσης Εκκλησιαστικής Εκπαίδευσης του 
ΥΠ.Ε.Π.Θ., στην οποία ανήκουντα εκκλησιαστικά Λύκεια. 
Ο προϊστάμενος της Διεύθυνσης, ορίζει βοηθό, ο οποίος 
αμείβεται με το 60% της αμοιβής του προϊσταμένου. 

5. Υπεύθυνος του προγράμματος Π.Δ.Σ. για τα Λύκεια 
της Σιβιτανιδείου Σχολής είναι ο Γ ενικός Διευθυντής της 
Σχολής. 

6. α) Οι Προϊστάμενοι Δ/νσης Β/θμιας Εκπ/σης αμείβο¬ 
νται με το ποσό των 65.000 δρχ. το μήνα. 

β) Το ύψος της αμοιβής για τους Βοηθούς των Προϊ¬ 
σταμένων Β/θμιας Εκπ/σης ορίζεται στο ποσό των 45.000 
δρχ. το μήνα. 

• 7. Οι Σχολικοί Σύμβουλοι, οι οποίοι έχουν την επιστημο¬ 
νική, παιδαγωγική και διδακτική εποπτείατης λειτουργίας 
των τμημάτων Π.Δ.Σ., αμείβονται ανάλογα με τον αριθμό 
των λυκείων που εποπτεύουν, ως ακολούθως: 

α) από 1 έως 10 λύκεια, με 55.000 δρχ. το μήνα. 

β) από 10 λύκεια και άνω με 65.000 δρχ. το μήνα. 

Τα απαιτούμενα δικαιολογητικά πληρωμής τους συ¬ 
ντάσσει ο βοηθός προϊσταμένου και ορίζονται με εγκύ¬ 
κλιο του Ειδικού Λογαριασμούτου Κ.Π .Σ. Οι Σχολικοί Σύμ¬ 
βουλοι και οι Προϊστάμενοι δικαιούνται έξοδα μετακίνη¬ 
σης και όπου απαιτείται διαμονής και διατροφής με βάση 
τον Ν. 2346/30.10.95 (ΦΕΚ 220/τ.Α'/30.10.95). 

8.α) Οι αμοιβές που ορίζονται με τα άρθρα 1,2, 3, 4, 6 
και 7 δεν υπολογίζονται στις ημέρες των αργιών Χριστου¬ 
γέννων και Πάσχα. 

β) Οι αμοιβές όλων των παραπάνω κατηγοριών υπολο¬ 
γίζονται από την έναρξη του προγράμματος σε κάθε λύ- 

κειο και τελειώνουν με τη λήξη των μαθημάτων. 

9.α) Εφόσον απαιτείται μετακίνηση μαθητών σε άλλη 
πόλη ή σε ιδιαίτερα μεγάλη απόσταση στην ίδια πόλη, η 
δαπάνη καλύπτεται από το πρόγραμμα, χωρίς όμως η συ¬ 
νολική δαπάνη μετακίνησης και διατροφής να υπερβαίνει 
τις 1000 δρχ. ανά μαθητή. Εάν για τη μετακίνηση ορισμέ¬ 
νων μαθητών το ποσό αυτό δεν επαρκεί, μπορεί ο Ειδικός 
Λογαριασμός να καλύψει τη διαφορά από αδιάθετα κον¬ 
δύλια της ίδιας κατηγορίας δαπάνης. Στις περιπτώσεις 
αυτές πρέπει να υπάρχει πλήρως αιτιολογημένη απόφα¬ 
ση του Προϊσταμένου του Γραφείου ή της Δ/νσης. 

β) Σε κάθε περίπτωση το ποσό της διατροφής δεν μπο¬ 
ρεί να υπερβαίνει τις 550 δρχ. ανά μαθητή ημερησίως. 

ΙΟ.α) Οι δαπάνες φωτισμού, θέρμανσης, καθαριότητας 
των αιθουσών διδασκαλίας καθώς και κάθε άλλη λειτουρ¬ 
γική δαπάνη καλύπτονται μέχρι του ποσού των 500.000 
δρχ. για κάθε σχολική μονάδα και για κάθε ένα απότα δύο 
επόμενα σχολικά έτη. 

β) Η αμοιβή του προσωπικού καθαριότητας υπολογίζε¬ 
ται με βάση το μέσο όρο του αριθμού των αιθουσών στις 
οποίες λειτούργησαν τμήματα κάθε μήνα ως ακολούθως: 

-Από 5 αίθουσες μέχρι 15 ποσού 18.000 δρχ. 

-Από 16 αίθουσες και πάνω 25.000 δρχ. 

11. Οι δαπάνες για το εκπαιδευτικό υλικό και τα αναλώ¬ 
σιμα καλύπτονται μέχρι του ποσού των 130 δρχ. ανά ώρα 
και ανά μαθητή. 

12. Στις Διευθύνσεις Εκπαίδευσης χορηγείται για τις 
λειτουργικές δαπάνες των Π.Δ.Σ. ποσό έως 200.000 δρχ. 
κατ’ έτος. Εξαιρείται η Διεύθυνση Εκκλησιαστικής Εκπαί¬ 
δευσης του ΥΠ.Ε.Π.Θ. Από το ποσό αυτό μπορεί να διατί¬ 
θεται μέρος και στα Γ ραφεία της Διεύθυνσης, για την κά¬ 
λυψη των σχετικών λειτουργικών δαπανών, με απόφαση 
του οικείου Προϊσταμένου. 

13. Οι καθηγητές που μετακινούνται εκτός της έδρας 
του σχολείου της οργανικής τους θέσης ή της απόσπα¬ 
σής τους, για να διδάξουν σε τμήματα Π.Δ.Σ., δικαιούνται 
οδοιπορικά έξοδα σύμφωνα με τις κείμενες διατάξεις και 
με απόφαση του Προϊσταμένου της Δ/νσης. Σε κάθε πε¬ 
ρίπτωση δεν ανατίθενται ώρες διδασκαλίας σε καθηγη¬ 
τές που θα αναγκασθούν να μετακινηθούν εκτός της έ¬ 
δρας του σχολείου τους, εάν υπάρχει δυνατότητα κάλυ¬ 
ψης των σχετικών αναγκών με άλλο τρόπο. 

14. Η πρόσληψη ωρομισθίων καθηγητών για τις ανά¬ 
γκες του προγράμματος Π.Δ.Σ. γίνεται κατόπιν απόφα¬ 
σης του αρμόδιου Προϊσταμένου Διεύθυνσης ή Γραφεί¬ 
ου, ο οποίος συντάσσει για το σκοπό αυτό και υπογράφει 
τις σχετικές συμβάσεις. 

15. Σε κάθε Διεύθυνση Δευτεροβάθμιας Εκπαίδευσης 
ανοίγεται έντοκος τραπεζικός λογαριασμός με την επω¬ 
νυμία Διεύθυνση Δευτεροβάθμιας Εκπαίδευσης, ο οποί¬ 
ος θα τηρείται αμιγώς για το πρόγραμμα Π.Δ.Σ. Ως υπό¬ 
λογος του αναφερόμενου λογαριασμού ορίζεται ο Προϊ¬ 
στάμενος της οικείας Διεύθυνσης, στη Σιβιτανείο Σχολή ο 
Γενικός Διευθυντής και για τα Εκκλησιαστικά Λύκεια ο 
Προϊστάμενος της Δ/νσης Εκκλησιαστικής Εκπαίδευσης 
του ΥΠ.Ε.Π.Θ. 

16. Το κόστος κεντρικής διαχείρισης του έργου, όπως προ- 
βλέπεται από το εγκεκριμένο ΤΔ έργου και καλύπτει τα λει¬ 
τουργικά έξοδα και πς γενικές δαπάνες διαχείρισής του, α¬ 
νέρχεται στο ύψος των οκτακόσιων εξήντα εννέα εκατομμυ¬ 
ρίων πεντακοσίων εβδομήντα χιλιάδων (869.570.000) δρχ. 

17. Τέλος, για την πληρωμή των σχετικών δαπανών α¬ 
παιτείται η αποστολή στο ΥΠ.Ε.Π.Θ. των προγραμμάτων 
έναρξης λειτουργίας των τμημάτων Π.Δ.Σ. και η έκδοση 
σχετικής απόφασης του αρμόδιου Προϊσταμένου Διεύ¬ 
θυνσης ή Γ ραφείου. 


18. Η ισχύς της παρούσας άρχεται από την 1η Οκτω¬ 
βρίου 1998 και λήγει την 30η Ιουνίου 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ «ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ Γ. Δ. ΑΡΣΕΝΗΣ 

-♦- 

Αριθ. Β1/736 (2) 

Έγκριση Προγραμμάτων Σπουδών του Ελληνικού Ανοι¬ 
κτού Πανεπιστημίου. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 2 παρ. 1 (β), 2{β), (γ) και 10 
παρ. 1 και 2 του Ν. 2552/1998 «Ελληνικό Ανοικτό Πανεπι¬ 
στήμιο και άλλες διατάξεις» (Α' 266). 

2. Τις διατάξεις του άρθρου 29Α του Ν. 1558/1985 (Α' 
137), όπως προσετέθη με το άρθρο 27 του Ν. 2081/1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 (Α'38). 

3. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού ή του προϋπολογισμού του Ελληνικού Ανοι¬ 
κτού Πανεπιστημίου, αποφασίζουμε: 

Εγκρίνουμε τα Προγράμματα Σπουδών που καθόρισε η 
Διοικούσα Επιτροπή του Ελληνικού Ανοικτού Πανεπιστη¬ 
μίου στην 40η/22.6.1998 συνεδρίασή της και τα οποία κα¬ 
τά Σχολή, έχουν ως ακολούθως: 

Α. ΠΡΟΠΤΥΧΙΑΚΑ ΠΡΟΓΡΑΜΜΑΤΑ 

I. Σχολή Ανθρωπιστικών Σπουδών 

1. Σπουδές στον Ελληνικό Πολιτισμό 

Σκοπός του Προγράμματος είναι η προσφορά γνώσεων 
γύρω απάτην εξέλιξη καιτα ιδιαίτερα χαρακτηριστικάτου 
Ελληνικού πολιτισμού και να παρουσιάσει διαχρονικά τη 
συνεισφορά του. 

2. Σπουδές στον Ευρωπαϊκό Πολιτισμό 

Σκοπός του Προγράμματος είναι η προσφορά γνώσεων 
γύρω από την εξέλιξη της Ευρώπης και του Πολιτισμού 
της, δηλαδή, συνολική και ολοκληρωμένη γνώση του ευ¬ 
ρωπαϊκού πεδίου και της κουλτούρας του. 

3. Ισπανική Γλώσσα και Πολιτισμός 

Σκοπός του Προγράμματος είναι η προσφορά γνώσεων 
στην Ισπανική γλώσσα καθώς και η κατανόηση της εξέλιξής 
της, με στόχο την πληρέστερη κατανόηση των πλουσίων και 
πολυδιάστατων πολιτισμών των Ισπανόφωνων λαών. 

II. Σχολή Κοινωνικών Επιστημών 

Διοίκηση Επιχειρήσεων και Οργανισμών 

Σκοπός του Προγράμματος είναι η προσφορά γνώσεων 
και δεξιοτήτων σε θέματα διοίκησης συστημάτων επιχει¬ 
ρήσεων και οργανισμών (ιδιωτικών και δημόσιων), ώστε 
να καταστεί αποδοτικότερη η συμβολή τους στη λειτουρ¬ 
γία των φορέων αυτών και η ανάληψη ηγετικών πρωτο¬ 
βουλιών σε νέες τεχνολογικές ή οργανωτικές αλλαγές ,,α- 
ναγκαίες για την ανταπόκριση της Επιχείρησης ή του Ορ¬ 
γανισμού στο ταχέως εξελισσόμενο διεθνές περιβάλλον. 

III. Σχολή Θετικών Επιστημών και Τεχνολογίας 

1. Πληροφορική 

Σκοπός του Προγράμματος είναι η κατάρτιση επιστη¬ 
μόνων στην επιστήμη της Πληροφορικής. Η απόκτηση 

γνώσεων και δεξιοτήτων που σχετίζονται με ιδιαίτερους 
κλάδους εφαρμογών στο πεδίο της πληροφορικής όπως 
τα υπολογιστικά συστήματα, τα συστήματα αποφάσεων, 
η επεξεργασία σήματος, τα υπολογιστικά μαθηματικά και 
η τηλεματική. 

2. Σπουδές στις Φυσικές Επιστήμες 
Σκοπός του Προγράμματος είναι να καλύψει κατά ενι¬ 
αίο τρόπο το χώρο των Φυσικών Επιστημών, δηλαδή τις 
βασικές γνωστικές περιοχές από τις επιστήμες της Φυσι¬ 
κής, της Χημείας και της Βιολογίας, προβάλλοντας την ε¬ 
νότητα των επιστημών αυτών και αναδεικνύόντας σημα¬ 
ντικές διεπιστημονικές περιοχές τους. Το Πρόγραμμα 
στοχεύει επίσης στην κατανόηση αρχών, εννοιών, θεω¬ 
ριών αλλά και των κυριοτέρων εφαρμογών καθώς και την 
ανάπτυξη της ικανότητας επίλυσης προβλημάτων. 

Δικαίωμα εγγραφής στα Προγράμματα Προπτυχιακού 
Επιπέδου έχουν οι κάτοχοι τίτλου απόλυσης Λυκείου δευ¬ 
τεροβάθμιας εκπαίδευσης ή ισότιμου ή αντίστοιχου τίτλου 
δευτεροβάθμιας εκπαίδευσης του εσωτερικού ή εξωτερι¬ 
κού. Για την απόκτηση πτυχίου των Προγραμμάτων αυτών 
απαιτείται η επιτυχής παρακολούθηση και εξέταση δώδε¬ 
κα (12) τουλάχιστον Θεματικών Ενοτήτων (Θ.Ε.). 

Β. ΜΕΤΑΠΤΥΧΙΑΚΑ ΠΡΟΓΡΑΜΜΑΤΑ ΕΙΔΙΚΕΥΣΗΣ 

I. Σχολή Ανθρωπιστικών Σπουδών 

1. Σπουδές στην Ορθόδοξη θεολογία 
Σκοπός του Προγράμματος είναι η παροχή εξειδικευμέ- 
νων γνώσεων σχετικά με την Ορθοδοξία σε κληρικούς, ο¬ 
μόδοξους και ετερόδοξους πτυχιούχους της Θεολογίας, 
καθώς και σε πτυχιούχους άλλων κλάδων και τεχνών. 

2. Σπουδές στην Εκπαίδευση 
Σκοπός του Προγράμματος είναι η παροχή εξειδικευ- 
μών παιδαγωγικών γνώσεων κατ' αρχήν σε εκπαιδευτι¬ 
κούς και των δύο βαθμιδών (πρωτοβάθμια και δευτερο¬ 
βάθμια) και σε όλους τους απόφοιτουςΑ.Ε.Ι. καιΤ.Ε.Ι.που 
απασχολούνται ή πρόκειται να απασχοληθούν στην εκ¬ 
παίδευση. 

3. Μεταπτυχιακή Ειδίκευση Καθηγητών Γαλλικής Γλώσσας 
Σκοπός του Προγράμματος είναι η παροχή εξειδικευ- 
μένων γνώσεων στους πτυχιούχους Γ αλλικής Γλώσσας 
στο γνωστικό αντικείμενο «Διδασκαλία της Γαλλικής ως 
Ξένης Γλώσσας», σύμφωνα με τις απαιτήσεις της επιστή¬ 
μης και τις σύγχρονες ανάγκες της αγοράς εργασίας 
στην Ελλάδα και διεθνώς. 

4. Μεταπτυχιακή Ειδίκευση Καθηγητών Γερμανικής 
Γλώσσας 

Σκοπός του Προγράμματος είναι η παροχή εξειδικευ- 
μένων γνώσεων στους πτυχιούχους Γερμανικής Γλώσ¬ 
σας και Φιλολογίας στο γνωστικό αντικείμενο «Διδακτική 
της Γερμανικής ως Ξένης Γλώσσας», σύμφωνα με τις α¬ 
παιτήσεις της επιστήμης και τις σύγχρονες ανάγκες της 
αγοράς εργασίας στην Ελλάδα και διεθνώς. 

5. Μεταπτυχιακή Ειδίκευση Καθηγητών Αγγλικής 
Γλώσσας 

Σκοπός του Προγράμματος είναι η παροχή εξειδικευ- 
μένων γνώσεων στους πτυχιούχους Αγγλικής Γλώσσας 
και Φιλολογίας στο γνωστικό αντικείμενο «Διδακτική της 
Αγγλικής ως Ξένης Γλώσσας», σύμφωνα με τις απαιτή¬ 
σεις της επιστήμης και τις σύγχρονες ανάγκες της αγο¬ 
ράς εργασίας στην Ελλάδα και διεθνώς. 

II. Σχολή Κοινωνικών Επιστημών 

1. Διοίκηση Τουριστικών Επιχειρήσεων 
Σκοπός του Προγράμματος είναι η παροχή εξειδικευ- 
μένωνγνώσεων στη Διοίκηση Τουριστικών Επιχειρήσεων. 


2. Διοίκηση Μονάδων Υγείας 
Σκοπός του Προγράμματος είναι η προετοιμασία στελε¬ 
χών με γνώσεις και ικανότητες να διοικήσουν αποτελε¬ 
σματικά μονάδες και κέντρα υγείας καθώς επίσης και να 
εργασθούν σε κεντρικές και περιφερειακές υπηρεσίες του 
Συστήματος Υγείας και Δημοσίου και Ιδιωτικού χώρου. 

3. Τραπεζική 

Σκοπός του Προγράμματος είναι η παροχή εξειδικευ- 
μένων γνώσεων απαραιτήτων για τον εκσυγχρονισμό του 
τραπεζικού συστήματος, αλλά και τη βελτίωση των μεθό¬ 
δων και διαδικασιών χρηματοδότησης των οργανισμών 
και επιχειρήσεων. 

4. Διοίκηση Πολιτισμικών Μονάδων 
Σκοπός του Προγράμματος είναι η παροχή εξειδικευ- 
μένων γνώσεων σε άτομα που απασχολούνται ή θα απα¬ 
σχοληθούν στο τομέα της πολιτιστικής διαχείρισης. 

III. Σχολή Θετικών Επιστημών και Τεχνολογίας 

1. Διαχείριση Αποβλήτων 

Σκοπός του Προγράμματος είναι η παροχή εξειδικευ- 
μένων γνώσεων: (1) στα θέματα των Τεχνολογιών επε¬ 
ξεργασίας αποβλήτων και μεθοδολογιών απορρύπανσης 
και (2) στην κατανόηση της πολύπλοκης δομής και λει¬ 
τουργίας του περιβάλλοντος, το οποίο είναι ο τελικός α¬ 
ποδέκτης των αποβλήτων. 

2. Περιβαλλοντικός Σχεδιασμός Πόλεων και Κτιρίων 
Σκοπός του Προγράμματος είναι η απόκτηση γνώσεων 

και η ανάπτυξη δεξιοτήτων από τους ασχολούμενους με 
το σχεδίασμά, έλεγχο και διαχείριση πόλεων, κτιρίων και 
τοπίου σχετικά μεταθέματαπροστασίας, λειτουργίας και 
διαχείρισης περιβάλλοντος. 

3. Περιβαλλοντικός Σχεδιασμός Έργων Υποδομής 
Σκοπός του Προγράμματος είναι η απόκτηση γνώσεων 

και η ανάπτυξη δεξιοτήτων από τους ασχολούμενους με 
το σχεδίασμά, έλεγχο και διαχείριση έργων υποδομής 
σχετικά με τα θέματα προστασίας, λειτουργίας και δια¬ 
χείρισης του περιβάλλοντος. 

4. Διασφάλιση Ποιότητας 

Σκοπός του Προγράμματος είναι να προετοιμάσει ειδι¬ 
κούς επιστήμονες με ολοκληρωμένη εξειδίκευση στην τε¬ 
χνολογία του ελέγχου και διασφάλισης της ποιότητας 
που θα στελεχώσουν τις Ελληνικές βιομηχανίες και βιοτε¬ 
χνίες. Δευτερεύων στόχος του προγράμματος είναι να 
μετεκπαιδεύσει μηχανικούς και άλλους τεχνικούς που ερ¬ 
γάζονται σε τμήματα ελέγχου και διασφάλισης ποιότητας 
στη βιομηχανία, βιοτεχνία, νοσηλευτικά ιδρύματα και επι¬ 
χειρήσεις παροχής υπηρεσιών. 

5. Διαχείριση Τεχνικών Έργων 
Σκοπός του Προγράμματος είναι να εκπαιδεύσει και να 
προετοιμάσει διπλωματούχους μηχανικούς για να κατα¬ 
λάβουν υπεύθυνες θέσεις διοίκησης σε όλες τις φάσεις 
σχεδιασμού και κατασκευής τεχνικών έργων. 

6. Σεισμική Μηχανική και Αντισεισμικές Κατασκευές 
Σκοπός του Προγράμματος είναι η παροχή εξειδικευ- 
μένων σπουδών στον κλάδο των Πολιτικών Μηχανικών 
στη «Σεισμική Μηχανική και Αντισεισμικές Κατασκευές» 
που θα συμβάλλει στην άνοδο του επιπέδου κατάρτισης 
του τεχνικού δυναμικού της χώρας. 

IV. Σχολή Εφαρμοσμένων Τεχνών 

1. Γραφικές Τέχνες - Πολυμέσα 
Σκοπόςτου Προγράμματος είναι η παροχή εξειδικευμένων 
γνώσεων στο τομέα των Γραφικών Τεχνών - Πολυμέσων. 

Για την απόκτηση μεταπτυχιακού τίτλου ειδίκευσης α¬ 
παιτείται συγγενές πτυχίο, επιτυχής παρακολούθηση και 

εξέταση τεσσάρων (4) τουλάχιστον Θεματικών Ενοτήτων 
και η συγγραφή επιστημονικής εργασίας σύμφωνα κατά 
τα λοιπά μετά οριζόμενα στην παράγραφο 12(α) του άρ¬ 
θρου 5του Ν. 2552/1997. 

Γ. ΜΕΤΑΠΤΥΧΙΑΚΑ ΠΡΟΓΡΑΜΜΑΤΑ ΕΠΙΜΟΡΦΩΣΗΣ 

I. Σχολή Ανθρωπιστικών Σπουδών 

1. Ανοικτή και Εξ Αποστάσεως Εκπαίδευση 
Σκοπός του Προγράμματος είναι η εξοικείωση: α) με 
τους θεσμούς και τις λειτουργίες στο χώρο της Ανοικτής 
και Εξ Αποστάσεως Εκπαίδευσης, 
β) με τη μεθοδολογία της εκπαίδευσης από απόσταση 
και το ρόλο του διδάσκοντος και 
γ) με τις τεχνικές ανάπτυξης κατάλληλου διδακτικού υ¬ 
λικού και την εφαρμογή της σύγχρονης τεχνολογίας. 

2. Διοίκηση Εκπαιδευτικών Μονάδων 
Σκοπός του Προγράμματος είναι να προσφέρει στους 
διοικούντες ή σε εκείνους που πρόκειται να διοικήσουν 
εκπαιδευτικές μονάδες ή εκπαιδευτικούς οργανισμούς 
γνώσεις και δεξιότητες στους τομείς: 

α) Σχεδίασμά, προγραμματισμό και διοίκηση ανθρώπι¬ 
νου δυναμικού. 

β) Διασύνδεση των εκπαιδευτικών μονάδων και οργανι¬ 
σμών με τους κοινωνικούς θεσμούς, 
γ) Οικονομική διαχείριση. 

δ) Αξιοποίηση προγραμμάτωντης Ευρωπαϊκής Ένωσης. 

3. Διαπολιτισμική Εκπαίδευση 
Σκοπός του Προγράμματος είναι να καλύψει με διεπι¬ 
στημονική προσπέλαση τα ακόλουθα θέματα: 
α) Κοινωνικές ταυτότητες/ετερότητες και διακρίσεις, 
β) Κατασκευή της εικόνας του «άλλου» από το εκπαι¬ 
δευτικό σύστημα. 

γ) Διαχείριση της πολιτισμικής ποικιλίας από την εκπαί¬ 
δευση. 

4. Εκπαίδευση Ενηλίκων 

Σκοπός του Προγράμματος είναι η ανάπτυξη γνώσεων 
και δεξιοτήτων ώστε να είναι δυνατόν να σχεδιάζουν, να 
οργανώνουν, να διαχειρίζονται και να αξιολογούν προ¬ 
γράμματα δια βίου εκπαίδευσης και κατάρτισης καθώς και 
να διδάσκουν σε αυτά τα μαθήματα της ειδικότητάς τους. 

Τα προγράμματα μεταπτυχιακής επιμόρφωσης που 
μπορούν να τα παρακολουθήσουν πτυχιούχοι έχουν 
διάρκεια μικρότερης εκείνης που απαιτείται για την από¬ 
κτηση μεταπτυχιακού διπλώματος ειδίκευσης. Η συγκε¬ 
κριμένη διάρκεια καθορίζεται με απόφαση της Συγκλήτου 
όπως ορίζουν οι διατάξεις της παραγράφου 15 του άρ¬ 
θρου 5του Ν. 2552/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1998 

ΟΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

-Φ- 

Αριθ. Φ.360.1/17/Δ1 4697 (3) 

Κατάταξη Σχολικών μονάδων Α/θμιας εκπ/σης σε αξιο¬ 
λογικές κατηγορίες. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16παρ. 8α του Π.Δ. 50/96 
(ΦΕΚ 45/Τ.Α71996) όπως τροποποιήθηκε με το άρθρο 14 
του Π.Δ. 100/97 (ΦΕΚ94/τ.Α'/1997). 

2 Την αριθ. Φ. 360 . 1 /Δ 1/5598/7.8.97 Υπουργική απόφα¬ 


ση «Κατάταξη Σχολικών Μονάδων Α/θμιας εκπ/σης σε α¬ 
ξιολογικές κατηγορίες ΦΕΚ 831 Ιτ.Β'/ 1997. 

3. Τις αριθ. Δ4/323/10.7.98 και Δ4 325/10.7.98 ΦΕΚ 
764/24.7.98 κοινές Υπουργικές αποφάσεις περί ιδρύσεως 
Δημοτικών Σχολείων, Νοπ/γείων αντίστοιχα. 

4. Τις προτάσεις των κατά τόπους ΠΥΣΠΕ. 

5. Την αριθ. 30/16.10.98πράξητου ΚΥΣΠΕ. 

6. Το γεγονός ότι η απόφαση αυτή δεν προκαλείται δαπά¬ 
νη σεβάροςτου Κρατικού Προϋπολογισμού, αποφασίζουμε: 

Α. Κατατάσσουμε τις νέες σχολικές μονάδες Α/θμιας 
Εκπ/σης που ιδρύθηκαν με τις αριθ. Δ4 323/10.7.98 και Δ4 
325/10.7.98 ΦΕΚ764/Τ.Β724.7.98 υπουργικές αποφάσεις σε 
αξιολογικές κατηγορίες ανάλογα με τις συνθήκες διαβίω¬ 
σης στην έδρα λειτουργίας των σχολείων ως ακολούθως: 


ΚΑΤΗΓΟΡΙΟΠΟΙΗΣΗ ΝΕΟΪΔΡΥΘΕΝΤΩΝ 
Α' ΑΘΗΝΩΝ 

1.141ο Μονοθέσιο Νηπ/γείο Αθηνών Κατηγορία Α. 
ΓΑΘΗΝΩΝ 

1. Διθέσιο Ειδικό Νηπ/γείο Περιστεριού Κατηγορία Α. 
2.11ο Μονοθέσιο Νηπ/γείο Αγίων Αναργύρων Κατηγορία Α. 
3.10ο Μονοθέσιο Νηπ/γείο Καματερού Κατηγορία Α. 
ΑΝΑΤ. ΑΤΤΙΚΗ 

1.5ο Μονοθέσιο Νηπ/γείο Γέρακα 
2.6ο Μονοθέσιο Νηπ/γείο Παλλήνης 
3.3ο Μονοθέσιο Νηπ/γείο Σπάτων 
4.24ο ο Μονοθέσιο Νηπ/γείο Αχαρνών 
5.25ο Μονοθέσιο Νηπ/γείο Αχαρνών 
6.2ο Τετραθέσιο Ειδικό Δημοτικό 
Σγολείο Παυυακάοιστος 


Κατηγορία Α. 
Κατηγορία Α. 
Κατηγορία Α. 
Κατηγορία Α. 
Κατηγορία Β. 

Κατπνοοία Β. 


ΠΕΙΡΑΙΑΣ 

1.25ο Διθέσιο Νηπ/γείο Νίκαιας 

2. Ιο Ειδικό Μονοθέσιο Νηπ/γείο 
Κορυδαλλού 

3. Τριθέσιο Ειδικό Δημοτικό Σχολείο 
αυποτικών παιδιών 
ΑΙΤΩΛ/ΝΙΑΣ 

1. Μονοθέσιο Νηπ/γείο Σταμνάς 

2. Μονοθέσιο Νηπ/γείο Παπαδατών 

3. Μονοθέσιο Νηπ/γείο Αγίας Σοφίας 
4.3ο Νηπ/γείο Νεοχωρίου 

5.2ο Νηπ/γείο Κατοχής 


Κατηγορία Α. 

Κατηγορία Α. 

Κατηγορία Α. 

Κατηγορία Γ. 
Κατηγορία Γ. 
Κατηγορία Δ. 
Κατηγορία Β. 
Κατηγορία Β. 


ΑΧΑΙΑ 

1.69ο Μονοθέσιο Νηπ/γείο Πάτρας Κατηγορία Α. 

2.3ο Μονοθέσιο Νηπ/γείο Κάτω Αχαΐας Κατηγορία Α. 

3. Μονοθέσιο Νηπ/γείο Νιφορέικων Κατηγορία Γ. 

4.3ο Εξαθέσιο Δημοτικό Σχολείο 

Κάτω Αχαΐας Κατηγορία Α. 

ΔΩΔΕΚΑΝΗΣΑ 

1. Διθέσιο Ειδικό Δημοπκό Σχολείο 
Κωφών - Βαρήκοων Ρόδου Κατηγορία Β. 

2 . 2 ο Εξαθέσιο Δημοτικό Σχολείο Καρπάθου Κατηγορία Θ. 
3.2ο διθέσιο Νηπ/γείο Αρχαγγέλου ·Κατηγορία Ε. 


ΕΒΡΟΣ 

1. Μονοθέσιο Νηπ/γείο Κεράμου Κατηγορία Ε. 


ΕΥΒΟΙΑ 

1.1ο Εξαθέσιο Δημοτικό Σχολείο Κύμης Κατηγορία Γ. 
2.2ο Εξαθέσιο Δημοτικό Σχολείο Κύμης Κατηγορία Γ 
ΖΑΚΥΝΘΟΣ 

1. Διθέσιο Δημοτικό Σχολείο Κυψέλη Κατηγορία Γ. 
ΗΛΕΙΑ 

1.12ο Μονοθέσιο Νηπ/γείο Πύργου Κατηγορία Α. 

2. Μονοθέσιο Νηπ/γείο Κοκοβάτου Κατηγορία Γ. 

3. Διθέσιο Ειδικό Δημοτικό Σχ. Λεχαινών Κατηγορία Α. 
ΘΕΣΠΡΩΤΙΑ 

1. Μονοθέσιο Νηπ/γείο Τσαμαντά Κατηγορία Στ. 



14798 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α'ΘΕΣ/ΝΙΚΗΣ 

1.8ο Διθέσιο Ειδικό Νηπ/γείο 

Θεσ/νίκης (ΕΛΕΠΑΑΠ) Κατηγορία Α. 

2.2. Εξαθέσιο Δη. Σχολείο Πανοράματος Κατηγορία Α. 
Β. ΘΕΣ/ΝΙΚΗΣ 

1.11ο Διθέσιο Νηπ/γείο Συκεών Κατηγορία Α. 

2.5ο Μονοθέσιο Νηπ/γείο Κουφαλίων Κατηγορία Γ. 
3.3ο Διθέσιο Νηπ/γείο Ωραιοκάστρου Κατηγορία Β. 
ΙΩΑΝΝΙΝΑ 

1. Μονοθέσιο Νηπ/γείο Ματσουκιού Κατηγορία I. 

2. Μονοθέσιο Νηπ/γείο Χριστών Πραμάντων Κατηγορία Η. 

3. Μονοθέσιο Νηπ/γείο Κρυφοβού Κατηγορία Γ. 

4. Διθέσιο Πειραματικό Νηπιαγωγείο 
του Παιδαγωγικού Τμήματος Νηπ/γών 

του Παν/μίου Ιωαννίνων Κατηγορία Α. 

ΚΑΡΔΙΤΣΑ 

1.5ο Διθέσιο Νηπ/γείο Σοφάδων Κατηγορία Στ. 

ΚΕΡΚΥΡΑ 

1. Μονοθέσιο Νηπ/γείο Βαλανείου Κατηγορία Γ. 

ΚΕΦΑΛΛΗΝΙΑ 

1. Μονοθέσιο Νηπ/γείο Αγκώνα Κατηγορία Ζ. 

2. Μονοθέσιο Νηπ/γείο Καρδακάτων Κατηγορία Ζ. 

3. 4ο Μονοθέσιο Νηπ/γείο Αργοστολιού Κατηγορία Γ. 

ΚΙΛΚΙΣ 

1. Μονοθέσιο Νηπ/γείο Κεντρικού Κατηγορία Στ. 

2.8ο Διθέσιο Νηπ/γείο Κιλκίς Κατηγορία Α. 

3.3ο Διθέσιο Νηπ/γείο Πολυκάστρου Κατηγορία Γ. 
4.2ο Διθέσιο Νηπ/γείο Αξιούπολης Κατηγορία Γ. 

ΚΟΖΑΝΗ 

1. Μονοθέσιο Νηπ/γείο Σερβίων Κατηγορία Δ. 

ΚΥΚΛΑΔΕΣ 

1. Μονοθέσιο Νηπ/γείο Δονούσας Κατηγορία I. 

2. Μονοθέσιο Νηπ/γείο Βόθωνα Θήρας Κατηγορία Θ. 

3.2ο Μονοθέσιο Νηπ/γείο Ίου Κατηγορία Θ. 

4. Μονοθέσιο Νηπ/γείο Εξωμβούργου Τήνου Κατηγορία Η. 

5. Διθέσιο Ειδικό Δημοτικό Σχολείο Νάξου Κατηγορία Στ. 

ΚΟΡΙΘΝΙΑ 

1.2ο Μονοθέσιο Νηπ/γείο Αγίων Θεοδώρων Κατηγορία Β. 

2. Μονοθέσιο Νηπ/γείο Αρχαίας Νεμέας Κατηγορία Δ. 
ΛΑΡΙΣΑ 

1.1ο Μονοθέσιο Νηπ/γείο Δένδρων Κατηγορία Β. 

2. Μονοθέσιο Νηπ/γείο Πουρναριού Κατηγορία Β. 
ΛΕΣΒΟΣ 

1. Διθέσιο Νηπ/γείο Παμφίλων Κατηγορία Δ. 

ΛΕΥΚΑΔΑ 

1. Διθέσιο Ειδικό Δημοτικό Σχολείο Σφακιωτών Κατηγορία Δ 
ΜΕΣΣΗΝΙΑ 

1. Μονοθέσιο Νηπ/γείο Ανθείας Κατηγορία Γ. 

ΠΕΛΛΑ 

1. Μονοθέσιο Νηπ/γείο Σωτήρος Κατηγορία Ε. 

2.2ο Μονοθέσιο Νηπ/γείο Ν. Μυλοτόπου Κατηγορία Γ. 
ΠΙΕΡΙΑ 

1. Μονοθέσιο Νηπ/γείο Τόξου Κατηγορία Ε. 

2. Μονοθέσιο Νηπ/γείο Κίτρου Κατηγορία Γ 

ΧΑΛΚΙΔΙΚΗ 

1.2ο Μονοθέσιο Νηπ/γείο Κασσανδρείας Κατηγορία Γ 
ΧΑΝΙΑ 

1.20ο Εξαθέσιο Δημοτικό Σχολείο Χανίων Κατηγορία Α. 
2. Τριθέσιο Ειδικό Δημοτικό Σχολείο Χανίων Κατηγορία Α. 

3.2ο Μονοθέσιο Νηπ/γείο Αγροκηπίου Κατηγορία Α. 
4. Μονοθέσιο Νηπ/γείο Απτέρων Κατηγορία Γ. 

5.36ο Μονοθέσιο Νηπ/γείο Χανίων Κατηγορία Α. 

Β. Τροποποιούμε τις αριθ. Φ.360.1/Δ1 5598/7.8.97 ΦΕΚ 
831/16.9.97 και Φ. 360.1/8/Δ1 10984/2.12.97 ΦΕΚ 1109/Τ.Β7 
15.12.97 υπουργικές αποφάσεις στο σημείο που αφορούν 


τα παρακάτω Δημοτικά σχολεία - Νηπιαγωγεία και τα κατα¬ 
τάσσουμε ως ακολούθως: 

ΔΥΤΙΚΗ ΑΤΤΙΚΗ 

1. Το 4ο Δημ. Σχ. Νέας Περάμου της Β' περιοχής Δυτι¬ 
κής Αττικής κατατάσσεται στη Γ κατηγορία αντί Β'. 

Ν. ΑΡΤΑΣ 

1. Το 3/θ Δ. Σχ. Ράχης και το 1/θ Νηπ/γείο Ράχης κατα¬ 
τάσσεται στη Δ' κατηγορία αντί Γ . 

2. Το 2/θ Δημ. Σχ. Παλαιοκατούνου κατατάσσεται στη Ζ' 
κατηγορία αντί Η'. 

3. Το 1/θ Δημ. Σχ. Στρογγυλής κατατάσσεται στη Ζ' κα¬ 
τηγορία αντί Στ'. 

Ν. ΘΕΣΠΡΩΤΙΑΣ 

1. Το 2ο 1/θ Νηπ/γείο Γραικοχωρίου κατατάσσεται στην 
Α' κατηγορία αντί Β'. 

2. Το 1/θ Νηπ/γείο Αγίων Πάντων κατατάσσεται στην Στ' 
κατηγορία αντί Θ. 

Β' ΘΕΣ/ΝΙΚΗΣ 

1. Το 9ο Δημ. Σχ. Πολίχνης Β' ΠΥΣΠΕ Θεσ/νίκης κατα¬ 
τάσσεται στη Β' κατηγορία αντί Α'. 

ΚΟΖΑΝΗΣ 

1. Το Δημ. Σχ. Αναρράχης - Εμπορίου κατατάσσεται 
στην Γ κατηγορία αντί Δ' και Ε'. 

Ν. ΚΥΚΛΑΔΩΝ 

1. Το 4/θ Δ. Σχολ. Γαυρίου Άνδρου κατατάσσεται στη Ζ' 
κατηγορία αντί Στ'. 

2. Το 3/θ Δ. Σχολ. Ιαυλίδας Κέας κατατάσσεται στη Θ' 
κατηγορία αντί Η'. 

3. Το 2/θ Δ. Σχολ. Κορησσίας Κέας, κατατάσσεται στη Θ' 
κατηγορία αντί Η'. 

4. Το 2/θ Δ. Σχολ. Οπίσω Μέρους Άνδρου κατατάσσεται 
στη Θ' κατηγορία αντί Η'. 

5. Το 2/θ Ν/γείο Χώρας Άνδρου κατατάσσεται στη Στ' 
κατηγορία αντί Δ'. 

6. Το 1/θ Ν/γείο Γαυρίου Άνδρου κατατάσσεται στη Ζ' 
κατηγορία αντί Στ'. 

7. Το 1/θ Ν/γείο Ιουλίδας Κέας, κατατάσσεται στη Θ' κα¬ 
τηγορία αντί Η'. 

8. Το 1/θ Ν/γείο Κορησσίας Κέας, κατατάσσεται στη Θ' 
κατηγορία αντί Η'. 

ΞΑΝΘΗ 

1. Το 4/θ Μ/κό Σχολ. Άνω ©έρμων, κατατάσσεται στη Θ' 
κατηγορία αντί Ζ . 

2. Το 2/θ Μ/κό Σχολ. Διασπάρτου, κατατάσσεται στη Γ 
κατηγορία αντί Ζ . 

3. Το 2/θ Μ/κό Σχολ. Κάτω Θέρμων, κατατάσσεται στη Γ 
κατηγορία αντί Ζ. 

4. Το 4/θ Μ/κό Σχολ. Σάτρων, κατατάσσεται στη Θ' κα¬ 
τηγορία αντί Ζ. 

ΧΙΟΣ 

1. Το 1/θ Σχολ. Δαφνώνα, κατατάσσεται στη Ε' κατηγο¬ 
ρία αντί Δ'. 

ΧΑΛΚΙΔΙΚΗ 

1. Το Δ Σχολ. Ζερβοχωρίου, κατατάσσεται στη Γ κατη¬ 
γορία αντί Δ'. 

ΧΑΝΙΑ 

1. Το 11ο Μονοθέσιο Νηπ/γείο Χανίων, κατατάσσεται 
στη Β' κατηγορία αντί Α'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1998 

Ο ΥΠΟΥΡΓΟΣ 

Γ. Δ. ΑΡΣΕΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





